61959T0042
DOMSTOLENS DOM
AF 12. JULI 1962
Breedband N.V. mod
1.
Société des Aciéries du Temple,
2.
Den Høje Myndighed for Det europæiske Kul- og Stålfællesskab,
3.
Koninklijke Nederlandsche Hoogovens en Staalfabrieken N.V. og 4. Società Breda Siderurgica
Forenede sager 42 og 49/59 — tredjemandsindsigelse
Processprog: Fransk
Angående:
Ændrings af den dom, som De europæiske Fællesskabers Domstol afsagde den 22. marts 1961 i de forenede sager 42 og 49/59.
Domskonklusion:
Det foreliggende søgsmål om tredjemandsindsigelse afvises fra realitetsbehandling.
Generaladvokatens forslag til afgørelse:
at tredjemandsindsigelsen fra Breedband afvises fra realitetsbehandling.
Sammendrag
1.
Retspleje — tredjemandsindsigelse — betingelser for antagelse til realitetsbehandling — tredjemand ikke part i hovedsagen — procesreglementet, artikel 97, stk. 1 c — rækkevidden af denne bestemmelse
(Protokollen vedrørende statutten for Domstolen, bilag til traktaten om oprettelse af EKSF, artiklerne 34 og 36; procesreglementet, artikel 93)
2.
Retspleje — søgsmål — søgsmålets genstand og påstande — offentliggørelse i »Tidende« — formålet med denne offentliggørelse
(Procesreglementet, artikel 15, stk. 6)
1.
Artikel 97 i procesreglementet er ikke uforenelig med artikel 36 i protokollen vedrørende statutten for Domstolen. Ved at bestemme at den, der vil indbringe en tredjemandsindsigelse, i sin stævning skal anføre årsagen til, at han ikke kunne deltage i hovedsagen, forudsættes det i procesreglementets artikel 97, stk. 1 c, at enhver, der kunne være part i eller kunne have deltaget i hovedsagen, er udelukket fra at indbringe en tredjemandsindsigelse. Denne bestemmelse tillader så ledes tredjemandsindsigelse på den ene side fra en tredjemand, der af gyldige grunde efter at være indstævnet i hovedsagen ikke kunne deltage deri, og på den anden side fra alle, der i henhold til artiklerne 34 i protokollen vedrørende statutten for Domstolen og 93 i procesreglementet ikke var i stand til at intervenere i hovedsagen.
2.
Offentliggørelse i »Fællesskabernes officielle Tidende« af søgsmålets genstand og påstande har til formål at gøre tredjemand bekendt med de for Domstolen indbragte sager.